Burjassot acull la reunió de l’Associació d’Amics del Ferrocarril
2025-07-24

El Saló de Plens de l’Ajuntament de Burjassot acollirà dissabte que ve 17 d’octubre a partir de les 9.30 hores la reunió de l’Associació d’Amics del Ferrocarril que visiten el municipi de la mà de Cultural Ferroviària de Burjassot-Ferrocarril de la Granja que farà d’amfitriona de l’entitat madrilenya.

És costum, tal com han assenyalat fonts de Cultural Ferroviària, que l’Associació d’Amics del Ferrocarril es reunisca cada any en un municipi diferent i, enguany, és el torn de Burjassot que, a més d’obrir les portes del seu Ajuntament per a la reunió, també mostraran l’entitat el seu més valuós patrimoni: Les Sitges. Després de la reunió, visitaran el monument per antonomàsia de Burjassot i, ja en horari de vesprada, el lloc de comandament de FGV i el de Renfe València.

El cap de setmana el tancaran el diumenge 18 d’octubre al matí amb la visita, com no podia ser d’una altra manera, al Ferrocarril de la Granja, per conéixer de primera mà el seu funcionament i el gran treball que realitza Cultural Ferroviària de Burjassot en el seu manteniment i posada a punt.